Universitas Kristen Indonesia

Universitas Kristen Indonesia (UKI) panèka perguruan tinggi swasta sè adhâsarraghi ḍâ' Kristen protestan sè bâḍâ è Jakarta Pusat bân Jakarta Tèmor, DKI Jakarta, Inḍonèsia. Universitas panèka mabâḍâ program pangajhârân ḍâ' sanga' fakultas ḍâlem ondhâghân vokasi, sarjana, magister, bân doktor.

 Sajhârâ 
Sa'amponna kamardhika'an RI è taon 1945, pan-bârâmpan tokoh nasional bân pemuka Kristen è Inḍonèsia temmu ènga' ka'angghuy maddhek Dewan Gereja è Inḍonèsia (DGI) bân bâḍâ hasèlla è tangghâl 25 Mèi 1950. Awwâl kagiadhânna, lembaga panèka jhughân ampon marhatèyaghi ḍâ' masala pamolangan karana nalèkana ghânèka, bhângsa Inḍonèsia sanget parlo ḍâ' sumber daya manusia (SDM) ka'angghuy ngissè'è lapangan karjâ ḍâlem cem-macem bâgiyân kaoḍi'ân.

Pangaterrona masyarakat Kristen Inḍonèsia ka'angghuy toron ḍâ' dhunnya pamolangan nasional. Hal panèka sè dhâddhi dhâsar DGI ka'angghuy abhângon komisi sè èpèmpèn sareng Prof. Dr. I.P. Simanjuntak MA. Komisi panèka atigas aghâbây pamolangan sè teppa' tor sèpa' ḍâlem maddhek universitas. Saterrossa, hasèlla èlaporraghi bân èterrosaghi sareng DGI. È tangghâl 30 Junè 1953, pamaddhegghân Universitas Kristen Indonesia èpotos bân ètandatangani sareng Ds. W.J. Rumambi selaku Sekretaris Umum è SIdang DGI, tangghâl 20-30 Junè 1953, sarta ngosollaghi ḍâ' sabbhina gereja bân masyarakat Kristen è Inḍonèsia ka'angghuy abhânto ongghu ḍâ' pamaddhegghân Universitas Kristen, saccara moran otabâ material.

 Fakultas bân Program 
È bâkto awwâl, Universitas Kristen Indonesia panèka bâḍâ 7 fakultas, 3 akademi, bân program pascasarjana, tapè samangkèn UKI anḍi' bâllu' fakultas bân sèttong program pascasarjana karana Akademi Perbankan, Akademi Fisioterapi, bân Akademi Keperawatan ègabung dhâddhi Fakultas Vokasi. Ka'ḍinto fakultas-fakultas bân program è UKI sarta pongghâbâ sè mangkânan:

 Program Pascasarjana 
Direktur: Prof. Dr. dr. Bernadetha Nadeak, M.Pd., PA

Wâkkèl Direktur: Desi Sianipar, M.Th., D.Th.

 Sombher